บิ๊กอ๊อด เล็งตั้งกองทุนกู้ยืม ผลักดันโค้ชไทยต่อยอดไลเซนส์ระดับสูง
บิ๊กอ๊อด พล.ต.อ.สมยศ พุ่มพันธุ์ม่วง โปรยยาหอมสมาคมฟุตบอลฯจะใช้งาน โค้ชโต่ย ศิริศักดิ์ ยอดญาติไทย และ โค้ชโชค โชคทวี พรหมรัตน์ แบบยาวๆ ไม่ว่าจะอยู่ในตำแหน่งใดก็ตาม เผยมีเงินให้กู้ยืมแบบไม่คิดดอกเบี้ยเพื่อเข้าคอร์สเรียนโค้ชระดับสูงด้วย ย้ำการหากุนซือทีมชาติไทยอย่างเป็นทางการ จะเป็นใครก็ได้หากมีคุณสมบัติตามที่กำหนดเอาไว้,หลังจากที่ โค้ชโต่ย ศิริศักดิ์ ยอดญาติไทย ทำทีม ช้างศึก ทีมชาติไทย ได้อย่างยอดเยี่ยม ในศึกลูกหนังเอเชียนคัพ 2019 แม้จะเป็นแค่กุนซือขัดตาทัพ จนมีกระแสเรียกร้องให้สมาคมกีฬาฟุตบอลแห่งประเทศไทยฯ แต่งตั้ง โค้ชโต่ย ขึ้นเป็นหัวหน้าผู้ฝึกสอนของทีมชาติไทยอย่างเป็นทางการ ล่าสุด บิ๊กอ๊อด พล.ต.อ.สมยศ พุ่มพันธุ์ม่วง นายกสมาคมกีฬาฟุตบอลแห่งประเทศไทยฯ ได้ออกมาเปิดเผยเกี่ยวกับเรื่องนี้ว่า ต้องชื่นชมการทำงานของทั้งโค้ชโต่ย และ โค้ชโชค โชคทวี พรหมรัตน์ ซึ่งในส่วนของโค้ชโต่ย ที่เป็นเฮดโค้ชขัดตาทัพในเอเชียนคัพนั้น แม้ระเบียบของสมาพันธ์ฟุตบอลแห่งเอเชีย หรือ เอเอฟซี จะระบุว่า เฮดโค้ชของทีมชาติจะต้องจบหลักสูตร โปร-ไลเซนส์ ทว่ากรณีโค้ชโต่ย ซึ่งตอนนี้จบเพียงแค่ เอ-ไลเซนส์ นั้น สมาคมได้ทำเรื่องแจ้งไปว่า กำลังจะเข้าอบรม โปร-ไลเซนส์ อยู่แล้ว ดังนั้นจึงเป็นข้อยกเว้นได้ประมุขลูกหนังไทยกล่าวต่อว่า ที่ผ่านมา,สมาคมส่งเสริมโค้ชไทยให้อบรมหลักสูตรระดับสูงของเอเอฟซี โดยในการอบรมโปร-ไลเซนส์ ก็สามารถยืมเงินจากสมาคม โดยไม่คิดดอกเบี้ย เช่นเดียวกับโค้ชโต่ยที่เข้าอบรม โปร-ไลเซนส์ ส่วนโค้ชโชคทวี พรหมรัตน์ ตอนนี้จบซี-ไลเซนส์ ตนก็ได้บอกให้เข้าอบรมหลักสูตรที่สูงกว่า เพื่อการทำงานกับสมาคมต่อไป,ในส่วนของการตั้งเฮดโค้ชทีมชาติไทยอย่างเป็นทางการนั้น ไม่ว่าใครหากเข้ามาตามคุณสมบัติก็มีโอกาส ซึ่งในรายโค้ชโต่ย ตอนนี้จบเอ-ไลเซนส์ เราขอให้คุมทีมในเอเชียนคัพได้ ส่วนรายการอื่นต้องดูข้อบังคับเอเอฟซีอีกที แต่ไม่ว่าอย่างไรก็ตาม ทั้งโค้ชโต่ยและโค้ชโชคซึ่งต่างมีฝีมือ สมาคมจะใช้งานกันยาวๆ ให้เกิดประโยชน์สูงสุดกับบอลไทย ไม่ว่าจะตำแหน่งไหนก็ตาม
บิ๊กอ๊อด โปรยยาหอมสมาคมฟุตบอลฯจะใช้งาน โค้ชโต่ย ศิริศักดิ์ ยอดญาติไทย และ โค้ชโชค โชคทวี พรหมรัตน์ แบบยาวๆ ไม่ว่าจะอยู่ในตำแหน่งใดก็ตาม เผยมีเงินให้กู้ยืมแบบไม่คิดดอกเบี้ย
บิ๊กอ๊อด,สมยศ พุ่มพันธุ์ม่วง,ศิริศักดิ์ ยอดญาติไทย,โชคทวี พรหมรัตน์,ช้างศึก